Mustjala kommune

Mustjala er en tidligere landkommune i det nordvestlige Saare fylke lengst vest i Estland. Kommunen lå på øya Saaremaa. Det bodde om lag 750 mennesker i kommunen, fordelt på ca 235 km².  Administrasjonssenteret i kommunen var Mustjala. Folketallet var stabilt.A ja O – Taskuteatmik Eesti, Eesti Entsüklopeediakirjastus, Tallinn 2007.

Det største tettstedet i kommunen var Mustjala med ca 200 innbyggere i 2007.

Geologisk er kystlandskapet her oppe på nordre Saaremaa en del av den såkalte Silurbanken, og består for det meste av kalkstein, snarere enn de store sanddynene man finner i nordøstre Estland. I landsbyene Panga og Ninase i Mustjala kommune, på hver sin side av havbukta her, finner man fine formasjoner av Silurbanken. Maleren Elmar Kits har skildret landskapet her.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 142.

Ved Ninase står et tidligere kystfort fra første verdenskrig, samt et minnesmerke over forliset til M/S «Estonia».

 Referanser 

Kategori:Tidligere kommuner i Estland
Kategori:Saaremaa
Kategori:Saare fylke